Stredná priemyselná škola strojnícka, Duklianska 1, Prešov
Duklianska 1
080 04 Prešov 



	Názov vyučovacieho predmetu
	DEJEPIS

	Počet vyučovacích hodín v ročníkoch
	66 + 0 + 0 + 0 = 66 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba
37 Doprava, pošty a telekomunikácie
39 Špeciálne technické odbory

	Názov ŠkVP
	STROJÁRSTVO
MECHATRONIKA
TECHNIKA A PREVÁDZKA DOPRAVY    
LOGISTIKA

	Študijný odbor
	2381 M strojárstvo
2387 M mechatronika
3765 M technika a prevádzka dopravy
3968 M logistika

	Stupeň vzdelania
	úplne stredné odborné vzdelanie

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom



Charakteristika vyučovacieho predmetu

Vyučovací predmet dejepis zohráva dôležitú úlohu pri formovaní historického vedomia žiakov a ich orientácie v spoločenských a kultúrnych súvislostiach. V rámci výučby dejepisu žiaci získavajú základné poznatky o významných historických udalostiach, osobnostiach, spoločenských zmenách a ich dôsledkoch. Vzdelávací obsah tvorí učivo zo slovenských a všeobecných dejín. 
Vyučovací predmet dejepis vedie žiakov k hlbšiemu poznaniu dejín ľudskej spoločnosti a ich významu pre súčasnosť i budúcnosť. Cieľom je rozvíjať historické vedomie, kritické myslenie a schopnosť samostatne pracovať s historickými informáciami a prameňmi. Všeobecným cieľom je, aby si žiaci osvojili základné poznatky o historickom vývoji Slovenska, Európy a sveta, porozumeli príčinám a dôsledkom historických udalostí, vedeli sa v nich orientovať a kriticky o nich premýšľať.
Žiak sa naučí pracovať s historickými informáciami ako s komplexným prostriedkom, ktoré je potrebné pochopiť, spracovať a následne správne využiť. Žiak zvládne analyzovať s využitím kritickej analýzy prameňov zložité historické fakty, udalosti, či dôsledky. Žiak dokáže viesť dialóg o histórii spoločnosti, či jej kľúčových etapách. Žiak dokáže po absolvovaní predmetu pracovať s historickým časom. Má zručnosť kategorizovať historické fakty, udalosti, javy, či procesy s využitím správnych termínov. Žiak dokáže pracovať s historickým priestorom. 
Dejepis ako spoločenskovedný predmet prepája poznatky z viacerých vyučovacích oblastí a prispieva k formovaniu komplexného pohľadu žiakov na svet. Spojenie dejepisu s občianskou náukou umožňuje žiakom lepšie porozumieť vývoju politických systémov, právnemu vedomiu, ľudským právam a demokratickým princípom. Porozumenie kultúrnemu dedičstvu Slovenska i sveta je možné cez analýzu jazykových a literárnych prejavov doby. V otázkach hodnôt, morálky, tolerancie a kultúrnej rozmanitosti nadväzuje dejepis na témy etickej výchovy. 
Vyučovací proces predmetu dejepis využíva výkladové a expozičné formy vzdelávania – výklad, rozprávanie pri prvotnom procese nadobúdania nových vedomostí. Vyučovací proces predmetu taktiež využíva dialogické a diskusné metódy – riadený rozhovor, diskusia, či debata. Vyučovacie hodiny predmetu Aktivizujúce metódy žiakov motivujú k lepším výsledkom a zefektívňujú vyučovací proces – skupinová práca, brainstorming, rolové hry, didaktické hry a kvízy. Vizualizačné a názorné metódy zlepšujú proces pochopenia nového učiva – práca s historickými mapami a dobovými materiálmi. 
V súlade s modernými trendmi vo výučbe spoločensko-vedných predmetov vyučovací proces predmetu Dejepis využíva nástroje Google Slides, či Canva na vyobrazenie prezentovaných materiálov. Portál Kahoot! je využívaný najmä v oblasti upevňovania vedomostí a kontroly. Pracovné listy z portálu LearningApps.org sú využívané pri fixácii učiva. 
Predmet dejepis sa realizuje v učebniach zameraných na výučbu teoretických predmetov bez špecifického zamerania, či vybavenia. 

	Rámcový rozpis učiva

	[bookmark: _Hlk199397212]1. ročník
	66 hodín 

	Historikova dielňa
	2 hodiny

	Význam histórie pre človeka a ľudstvo
	

	Periodizácia dejín, historické pramene
	

	V údolí veľkých riek
	2 hodiny 

	Vznik najstarších mestských štátov v údoliach riečnych tokov
	

	Kultúra a civilizačný odkaz najstarších civilizácií
	

	Stopy antiky
	4 hodiny

	Staroveké Grécko
	

	Kolíska európskej kultúry
	

	Staroveký Rím
Európa a rímska kultúra
	

	Stopy stredoveku
	4 hodiny

	Štruktúra stredovekej spoločnosti, základné pojmy
	

	Spôsob života v stredovekej spoločnosti, úloha a postavenie cirkvi
	

	Románske umenie a gotická revolúcia v umení
	

	Vplyv islamskej kultúry v Európe
	

	Predkovia Slovákov v Karpatskej kotline
	2 hodiny

	Slovania
	

	Veľká Morava
	

	Uhorské kráľovstvo
	4 hodiny

	Slovensko za vlády Arpádovcov
	

	Rozkvet Slovenska za Anjouovcov
	

	Vláda Žigmunda, Mateja Korvína a Jagelovcov
	

	Stredoveké mestá na Slovensku
	

	Odkaz novoveku
	4 hodiny

	Humanizmus a renesancia
	

	Reformácia a protireformácia
	

	Premeny novovekého štátu – absolutizmu a parlamentarizmus
	

	Analýza historických prameňov 
	

	Habsburská monarchia v novoveku
	4 hodiny

	Habsburgovci na uhorskom tróne
	

	Osmanská ríša a Uhorsko
	

	Protihabsburské povstania
	

	Osvietenecký absolutizmus
	

	Zrod modernej doby a nacionalizmu
	3 hodiny

	Spoločenské premeny Francúzska od pádu Bastily po Viedenský kongres
	

	Zjednotenie Nemecka a Talianska
	

	Vznik industriálnej spoločnosti
	

	Moderný slovenský národ
	3 hodiny

	Predpoklady formovania moderného slovenského národa
	

	Pokrokové myšlienky štúrovcov
	

	Revolučné roky 1848 – 1849 na Slovensku
	

	Európska expanzia 1492-1914
	1 hodina

	Zámorské objavy a delenie sveta európskymi veľmocami
	

	Na ceste k prvej svetovej vojne
	1 hodina

	Vznik imperializmu a veľmocenských blokov
	

	Slováci v Rakúsko-Uhorsku
	2 hodiny

	Zápas o Maticu slovenskú
	

	Slovensko v období dualizmu a slovenská politika po vyrovnaní
	

	Prvá svetová vojna a vznik ČSR
	3 hodiny

	Príčiny, priebeh a výsledky 1. svetovej vojny
	

	Slovensko v čase vojny
	

	Zrod prvého česko-slovenského štátu
	

	Československo v medzivojnovom období
	2 hodiny

	Politický systém, hospodárstvo a kultúra v ČSR
	

	Cesta k rozpadu ČSR a vznik Slovenského štátu
	

	Európa v medzivojnovom období
	5 hodín

	Totalitný politický systém v sovietskom Rusku
	

	Demokratické politické systémy
	

	Fašizmus v Taliansku a v Nemecku
	

	Druhá svetová vojna
	5 hodín

	Príčiny vzniku druhej svetovej vojny
	

	Prepadnutie Poľska a priebeh 2. sv. vojny
	

	Útok na ZSSR. Vstup USA do vojny
	

	Život v okupovanej Európe, holokaust
	

	Koniec 2. sv. vojny a jej dôsledky
	

	Slovenský štát
	6 hodín

	Slovensko na mape Európy
	

	Domáci a zahraničný  odboj, príprava a priebeh SNP
	

	Oslobodenie ČSR
	

	Československo za železnou oponou
	3 hodiny

	Vnútropolitický vývoj ČSR v rokoch 1945-1948, reformný proces a jeho dôsledky v roku 1968
	

	Obdobie normalizácie
	

	Konflikt ideológií
	2 hodiny

	Zrod bipolárneho sveta, studená vojna
	

	Dôsledky perestrojky a glasnosti na medzinárodné vzťahy
	

	Integrácia Európy
	2 hodiny

	Proces európskej integrácie a dôležitosť zachovania národných hodnôt a tradícií
	

	Globálne problémy súčasného sveta
	

	Slovensko po roku 1989
	2 hodiny

	Pád totalitného režimu
	

	Systematizácia a opakovanie učiva
	




Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.

